**( H )**

Na temelju članka 19. stavak (2) Zakona o Vladi Federacije Bosne i Hercegovine („Službene novine Federacije BiH", br. 1/94, 8/95, 58/02, 19/03, 2/06 i 8/06), članka 14 stavak (1) i članka 12. stavak (6) Uredbe o mjerama financijske pomoći privatnim poslodavcima, obrtima i ostalim samostalnim djelatnostima u Federaciji Bosne i Hercegovine u cilju održavanja postojećih radnih mjesta za 2025. godinu("Službene novine Federacije BiH", br. 8/25), Vlada Federacije Bosne i Hercegovine na \_\_\_ sjednici održanoj \_\_\_\_\_2025. godine d o n o s i

**ODLUKU**

**O UTVRĐIVANJU KONAČNE LISTE KORISNIKA FINANCIJSKE POMOĆI**

**PRIVATNIM POSLODAVCIMA, OBRTIMA I OSTALIM SAMOSTALNIM DJELATNOSTIMA U FEDERACIJI BOSNE I HERCEGOVINE U CILJU ODRŽAVANJA POSTOJEĆIH RADNIH MJESTA ZA 2025. GODINU**

**ZA MJESEC TRAVANJ 2025. GODINE**

**I**

1. Utvrđuje se konačna lista korisnika financijske pomoći privatnim poslodavcima, obrtima i ostalim samostalnim djelatnostima za mjesec travanj 2025. godine i iznos dodijeljenih sredstava po Uredbi o mjerama financijske pomoći privatnim poslodavcima, obrtima i ostalim samostalnim djelatnostima u Federaciji Bosne i Hercegovine u cilju održavanja postojećih radnih mjesta za 2025. godinu („Službene novine Federacije BiH", br. 8/25) – (u daljem tekstu: Uredba).
2. Sastavni dio konačne liste iz stavka 1 ove točke je i lista korisnika kojima je usvojen prigovor na Odluku o utvrđivanju konačne liste korisnika financijske pomoći za mjesec ožujak 2025. godine.
3. Konačna lista korisnika financijske pomoći će biti objavljena na web stranicama Vlade Federacije Bosne i Hercegovine i Federalnog ministarstva razvoja, poduzetništva i obrta.

**II**

1. Ukupna sredstva za realizaciju ove odluke u iznosu od 8.419.950 KM (slovima: osammilijunačetiristotinedevetnaesttisućadevetstotinapedeset KM) osigurana su na razdjelu 50 glava 5001, ekonomski kod 6145 Budžeta Federacije Bosne i Hercegovine – Federalnom ministarstvu razvoja, poduzetništva i obrta i dodjeljuju se za 12.398 korisnika.
2. Dio sredstva iz stava (1) ove točke u iznosu od 312.650 KM (slovima: tristotinedvanaesttisućašeststotinapedeset) dodjeljuje se za 469 korisnika kojima je usvojen prigovor na Odluku o utvrđivanju konačne liste korisnika finansijske pomoći za mjesec ožujak 2025. godine.

**III**

Transfer sredstava financijske pomoći na transakcijske račune korisnika će izvršiti Union Banka u saradnji sa Federalnim ministarstvom finansija/financija i Federalnim ministarstvom razvoja, poduzetništva i obrta na osnovu ove odluke.

**IV**

Za realizaciju ove odluke zadužuju se Federalno ministarstvo razvoja, poduzetništva i obrta, Federalno ministarstvo finansija/financija, Porezna uprava Federacije Bosne i Hercegovine i Union Banka, svako u okviru svoje nadležnosti i obveza u skladu sa Uredbom.

**V**

Ova odluka stupa na snagu danom donošenja i ista će se objaviti u Službenim novinama Federacije BiH.

V. broj: /2025 **PREMIJER**

\_\_\_\_\_\_\_\_\_\_, 2025. godine **Nermin Nikšić**

Sarajevo

**O B R A Z L O Ž E NJ E**

* + 1. **PRAVNI TEMELJ**

Pravni temelj za donošenje ove odluke sadržan je u članku 19. stavak (2) Zakona o Vladi Federacije Bosne i Hercegovine („Službene novine Federacije BiH", br. 1/94, 8/95, 58/02, 19/03, 2/06 i 8/06), članka 14 stavak (1) i članku 12. stavak (6) Uredbe o mjerama financijske pomoći privatnim poslodavcima, obrtima i ostalim samostalnim djelatnostima u Federaciji Bosne i Hercegovine u cilju održavanja postojećih radnih mjesta za 2025. godinu ("Službene novine Federacije BiH", br. 8/25) i članku 31. i 37. Zakona o izvršenju Proračuna Federacije Bosne i Hercegovine („Službene novine Federacije BiH", br. 7/25).

* + 1. **RAZLOZI ZA DONOŠENJE**

Razlog za donošenje ove odluke je realizacija Uredbe, koja za cilj ima održivost, očuvanje postojećih radnih mjesta i osiguranje podrške likvidnosti za 2025. godinu za privatne poslodavce, obrte i ostale samostalne djelatnosti. Zbog hitnosti je kao dan stupanja na snagu predložen dan donošenja ove odluke.

* + 1. **OBRAZLOŽENJE ODREDBI ODLUKE**

Ovom odlukom se definiše konačna lista korisnika financijske pomoći sa nazivom i sjedištem korisnika, brojem zaposlenih za travanj 2025. godine i lista korisnika financijske pomoći kojima je usvojen prigovor na Odluku o utvrđivanju konačne liste korisnika za mjesec ožujak 2025. godine, podijeljenih u kategorije zaposlenih definisanim u članku 13. Uredbe, iznosom dodijeljenih sredstava na ime financijske pomoći, način objave utvrđene liste korisnika financijske pomoći, način transferiranja financijske pomoći i organi koji su zaduženi za provedbu ove odluke.

Liste korisnika financijske pomoći se nalaze na digitalnom mediju.

* + 1. **FINANCIJSKA SREDSTVA ZA PROVOĐENJE ODLUKE**

Za provođenje ove odluke sredstva u iznosu od 8.419.950 KM osigurana su u Proračunu Federacije Bosne i Hercegovine za 2025. godinu.